Addicted to Blush -haaste - Wasting Lifestyle\n27 maaliskuun, 2017 14 kommenttia\nPoskipuniin liittyvä Addicted to Blush -haaste kiersi kosmetiikkablogeissa suht aktiivisesti joskus vuosi sitten, ja koska olen aina niin ajan hermolla, ajattelin tarttua siihen nyt :D\nPoskipunat on mun heikkous värikosmetiikan saralla. Niitä on helppo ostaa, sillä kaikista halvimmissakin kategorioissa löytyy hyviä poskipunia – tässä tuotteessa hinta ei ollenkaan korreloi laadun kanssa. Kaikista hintaluokista löytyy kivoja, toimivia ja laadukkaita punia. Ja toki myös huonoja. Kovin hinnakkaita poskipunia mulla ei juuri tästä syystä olekaan, sillä en nää mitään järkeä ostaa useiden kymmenien eurojen poskipunaa, kun vastaavaa laatua saa murto-osalla siitä euromäärästä. Poskipuna muuttaa helposti koko meikin ilmettä ja kehystää kasvot. Vaikka en ehtisi muuten meikata oikein mitenkään, niin jos meikkipohjan teen, yhdistän siihen kyllä AINA myös poskipunan. Muuten naama näyttää jotenkin ihan muodottomalta :D Mutta aloitetaas vastaamaan niihin haasteen kysymyksiin!\nTää on helppo: korallit. Ja persikat ynnä muut lämminsävyiset. Korallipunia mulla on aivan ylivoimaisesti eniten, sekä sen takia että ne sopivat mulle hyvin, myös sen takia etten voi lakata ostamasta niitä :D Ylläolevassa kuvassa on Mac Utterly Game, Mac Nuance ja Nars Orgasm.\nEhdottomasti kiinteä. Voidemaisia osaan käyttää vain jos ne ovat puikkomuodossa, ja silloinkin harmittaa niiden nopea kuluminen iholta. Isadoran puikkoposkipunat ovat käyttiksiä, niitä mulla on pari. Irtonaisten kanssa en saa kuin sotkua ja puuteripöllyä aikaiseksi.\nNo mä nyt sanon Narsin Orgasmin (kuvissa yllä), vaikka laadussa olisi parantamisen varaa. Poskipuna on tosi kova ja pigmenttiä ei irtoa hirveästi, mutta sävy on niin uniikki ja ihana että tykkään väkisinkin. Sävy asettuu juuri pinkin ja korallin puoleenväliin ja lisänä poskipunassa on kultainen hohde ja shimmeriä.\nMac Blush All Day!! Näyttää pannussa kuraisen ruskealta, enkä ikinä olisi tähän tarttunut ilman Macin myyjän avustusta ja kokeilua iholle. Blush All Day näyttää iholla aivan eriltä kuin pannussa, en osaa edes kuvailla sävyä, mutta se sopii aikalailla kaikille ja kaikenlaisiin meikkeihin. Käytän tätä poskipunaa ylivoimaisesti eniten kaikista omistamistani, ja varmasti ostan uuden kun tämä loppuu. Käykää kokeilemassa livenä :)\nNo ne Isadoran Twist-Up -puikot :)\nNäitä on paljon, mutta sanotaan nyt essence ylivoimaisen halvan hinnan ja monipuolisen valikoiman vuoksi. Surkeuksia essencenkin valikoimasta löytyy, mutta hyyyyyvin vähän.\nParas selektiivinen poskipuna?\nHmm. Mac taitaa olla semi-selektiivinen merkki, mutta vastaan silti Macin punat, koska sen selektiivisempiä en oikein ole tullut käyttäneeksi (koska halvemmallakin saa kivoja). Poikkeuksena yksi Guerlain, mutta sen mainitsen tuolla alempana :)\nNuo kaksi Sephoran räyheää poskipunaa! Vasemmalla Neon Orange ja oikealla Oh My Gosh.\nMulle ei äkkiseltään tullut mitään hirvittävää pettymystä mieleen, jouduin vähän miettimään. Sanotaan nyt vaikka Youngbloodin Temptress, joka kimalteleva karpaloinen sävy on mieletön, mutta pigmenttiä on niin HELEVETISTI että ei sitä pysty käyttämään. Mun taidot ei riitä ainakaan. Lisäksi mainittakoon Macin LE-pakkauksissa olevat Freshen Up ja Hipness, joiden saaminen edellytti ninjailua ja hikoilua ja vaivannäköä, eivätkä ne sitten ole kovin kummoisia kuitenkaan. Hipness etenkin on pigmentiltään surkimus. Kuvat yllä.\nGuerlainin enkeliposkipuna tietenkin <3\nMilani Luminoso (yllä). Halleluja. Meinasin sanoa Blush All Dayn, mutta se sai jo oman ylistyksensä. Milanin Luminoso on jo liki kulttimaineessa enkä ihmettele, sillä se tuo poskille niin hehkuvan ja kuulaan korallihunnun, ettei mikään muu poskipuna mun valikoimassa yllä samaan. Koostumus on sametinpehmeä, kullanhohde upea ja pigmenttiä juuri sopivasti. Mikä parasta, kyse ei ole superkalliista tuotteesta, vaan Milanin punat maksaa yleensä 13-15 euroa. Saatavuus on tosin vähän heikko suomalaisen näkökulmasta (tosin Milani ei oo mulle kovin tuttu merkki enkä sen saatavuutta erityisesti ole selvittänytkään). Eleveniltä näitä kuitenkin ainakin saa ja nyt siellä näkyisi olevan Luminosoa varastossa peräti (mainoslinkki, klikkailusta en hyödy)! Suosittelen lämpimästi.\nNo tällä hetkellä mitään erityistä toivelistaa ei oo, mutta uudet poskipunapaletit kiinnostaa aina, ja lisäksi voisin tutustua enemmänkin tuohon Milanin poskipunavalikoimaan. Tosin aloitin huipulta niin en tiedä kannattaako edes yrittää ihastua muihin :D Macin poskipunavalikoima on ihan huikaiseva ja muutama himotus mulla sieltä löytyy. En vaan millään muista niiden nimiä…pitäis kyllä kirjottaa ylös, koska Macin poskipunista oon löytänyt jo ainakin kymmenen ihanaa.\nTehkää tekin tämä! Jos ei blogia ole tai ette halua tästä postausta tehdä, niin kommenttiboksissakin saa vastata! Olis tosi kiva lukea teidän suosikeista ja pettymyksistäkin :)\n(Toinen essencen poskipunista saatu blogin kautta. Postaus sisältää yhden mainoslinkin, jonka klikkailusta en hyödy, mutta jonka kautta tehdyistä ostoksista saan pienen komission. Mahdolliset komissiot käytetään blogin palvelinkulujen kattamiseen.)\nAddicted to BlushEssenceGuerlainMACmeikitMilaniNarsposkipunat\n27 maaliskuun, 2017 11:19 am\nOon tosi huono poskipunissa mutta Luminoso kiinnostelee. Se on vaan aina ollut loppu kun oon koittanut sitä jostain haalia. En pysty käyttämään oikein mitään kovin hehkuvia punia, koska ne sit korostaa ihon epätasaisuutta mutta siinä ilmeisesti on hyvin maltillisesti shimmeriä.\n27 maaliskuun, 2017 3:31 pm\nNo nyt on elevenillä :) Luminosossa ei oikeestaan sellasta varsinaista erottuvaa shimmeriä olekaan, vaan juurikin hehkua. Uskoisin, että sopii sulle! Poskipunissa se ihon epätasaisuuden korostuminen ei kuitenkaan oo läheskään niin selkeää kuin joissain korostuspuutereissa.\n27 maaliskuun, 2017 11:24 am\nMulle luomivärit olivat pitkään pakkopullaosastoa, mutta viime aikoina olen löytänyt ne uudella tavalla. Olen tykästynyt erityisesti joihinkin Essencen ja Jordanan poskipuniin. Essencen Berry me up! ja Jordanan Rose Silk on tän hetken mielitietyt:)\n27 maaliskuun, 2017 3:40 pm\ngoogletin, olipa kivoja sävyjä! Sopii moneen menoon ja ihonsävyyn :)\n27 maaliskuun, 2017 2:16 pm\nPakko saada tuo Milani, upea!! Itsellä on pitkään ollut haaveissa Narsin Exhibit A, se on jollain tavalla pelottava sävy, mutta poskille hempeästi laitettuna sillä saa just sellaiset mehevät omppuposket. :)\n27 maaliskuun, 2017 3:41 pm\nSe on ihan mieletön! Ei sitä upeaa hehkua saa kuviin vangittua mitenkään, livenä se täytyy nähdä :)\nWoah, Exhibit A näyttää kyllä tosiaan pannussa kohtuullisen hurjalta :D\n28 maaliskuun, 2017 10:54 am\nTäällä myös yksi poskipunafriikki, joten tätä oli tosi kiva lukea :) Mäkään en voisi kuvitellakaan tekeväni meikkipohjaa ilman poskipunaa, ei se vaan sovi sitten mitenkään :D Uusimpana ostin nyt sen NYXin paletin ja hei joo <3 <3 Täydellinen!\n30 maaliskuun, 2017 1:56 pm\nJoo-o, käytännössä poskipuna on osa meikkipohjaa siis :D\n28 maaliskuun, 2017 3:44 pm\nNoh, olihan noita muutama. :P Mun pitäisi opetella ensin käyttämään edes yhtä ennen kuin voisin laajentaa valikoimani kahteen. :D\nhahaha :D eikä tässä ees ollu kaikki :D\n28 maaliskuun, 2017 11:12 pm\nHei IHANA POSTAUS! Mä niin kopioin tämän omaan blogiin. Rakastan poskipunia, huulipunien ohella eniten värikosmetiikassa.\n30 maaliskuun, 2017 1:57 pm\nJeeeee kiva että tykkäsit! Kopioi ihmeessä! Poskipunat on niin SÖPÖJÄ ja ns. helppoja ostettavia :D\n29 maaliskuun, 2017 12:43 pm\nMulla tuntuu kyllä olevan Narsin Orgasm ihan jostain muusta sarjasta. :P Se on pehmeä ja pigmenttinen eikä siinä musta ole juuri nimeksikään shimmeriä. Oon ihmetellyt, kun moni valittaa, että se on liian shimmerinen ja näkyy iholla. Kun ei mulla vaan näy! Edes sormella tai juurikaan pannullakaan. Ja siis tykkään kovasti omastani ja tulee paljon käytettyäkin. Enkä usko, että mun ajatus shimmeristä olisi niin eri kuin muilla etten vaan huomaisi sitä. En meinaa tykkää shimmerisistä poskareista. :D Mutta niin, täällä siis yksi Orgasmin ihailija ja ahkera käyttäjä. :)\n30 maaliskuun, 2017 1:58 pm\naijaa!! Itseasiassa kyllä minunkin Orgasm oli pehmeämpi ostettaessa, se on ajan mittaan jotenkin kovettunut. Mutta sehän on julkaistu kahdessa eri versiossa kai, oliskohan meillä sitten eri aikakauden yksilöt?


Yamaha - Cd-Nt670D - Musiccast Cd-Soitin - Musta — HifiStudio\nYamaha - Cd-Nt670D - Musiccast Cd-Soitin - Musta\nCD/verkkosoitin ja FM-radio digituloilla\nMuut hifilaitteet →\nMusicCast luo korkeatasoisen langattoman verkon tarjoten musiikki- ja äänentoistonautintoa. Voit suoratoistaa digitaalisessa muodossa olevaa musiikkia kotiverkossasi älypuhelimeltasi, PC:ltä, NAS- tai muilta laitteilta. Lisäksi voit suoratoistaa musiikkisisältöä Bluetooth yhteyden avulla älypuhelimesta tai tabletilta muihin huoneisiin sijoitetuista MusicCast- laitteista.\nVerkko yhteensopivuus tarjoaa helpon pääsyn kaikenlaisiin musiikkilähteisiin\nCD-soitin yksikkö on varusteltu verkkotoistolla, mikä laajentaa suuresti musiikkinautintoa: suoratoistopalveluista alkaen aina internet musiikkiin ja NAS:in (verkko HDD) tai PC-pohjaiseen musiikkikirjastoosi. Ajattelehan internetradiolähetyksiä esimerkiksi. Valitsemalla etukäteen lempiradiokanavasi vTunerissa, jonka ansiosta pääset helposti kuuntelemaan radiokanavia ympäri maailman. Voit nauttia vaivattomasti laajasta musiikin lajityyppien valikoimasta aivan kuin kuuntelisit DAB- tai FM-lähetystä. Lisäksi mukana on korkean resoluution tuki WAV/FLAC/AIFF 192 kHZ/24-bit -musiikkilähteille. Sekä lisäksi siinä on sisäänrakennettu USB-portti etupaneelissa ja se on linkitettävissä AirPlayhin, musiikkimaailmasi loputonta laajennettavuutta yhdellä laitteella.\nKätevä Suosikki- nappi tuo rakkaimman musiikkisi yhden kosketuksen päähän\nNiihin hetkiin kun heräät aamulla tai saavut töistä kotiin ja haluat välittömästi täyttää tilan musiikilla, yksinkertaisesti paina Suosikki- nappia kaukosäätimestä. Suosikki nettiradioasema, FM- kanava tai mikä tahansa muu esitallennettu musiikkilähde alkaa soimaan välittömästi.\nEdistyksellinen ja silti yksinkertainen tekninen toteutus sekä ulkoinen muotoilu ovat perintöä Yamahan perinne- Hifi:stä\nTeknologia joka varmistaa tasokkaan äänentoiston CD-toistossa kuten muuttuva nopeuksinen puskurointi joka vakauttaa levyn pyörimisnopeuden, vähentää värähtelyä ja mekaanista melua toiston aikana. Sen ulkoinen olemus on pelkistetty ja silti siinä on ylellisen muotoilun piirteitä jotka löytyvät kaikista Yamahan Hifi- tuotteista: ohut levykelkka ja alumiiniset, pyöritettävät nupit harjatulla, alumiinietupaneelilla.\nBluetooth-ulostulo kätevään musiikin suoratoistoon\nCD-NT670D on varustettu viimeisimmällä bluetooth teknologialla tehden langattoman musiikin toistosta kätevämpää kuin koskaan. Voit suoratoistaa musiikkiasi CD-NT670D:stä Bluetooth- kaiuttimiin tai Bluetooth- kuulokkeisiin yksityiskuuntelua varten.


Kahden prosentin lasku? - Mobiili - Ilta-Sanomat\nMotorola menettänyt osuuttaan matkapuhelinmarkkinoista\nJulkaistu: 21.7.2004 12:38\nMotorola raportoi tiistaina 52 prosenttia edellisvuodesta kasvaneesta matkapuhelinmyynnistä. Muiden valmistajien kertoessa ensimmäiseen neljännekseen nähden kasvaneista myyntiluvuista Motorolan myynti kutistui alkuvuodesta miljoonalla kappaleella.\nEnsimmäisen neljänneksen aikana Motorola laski toimittaneensa 25,3 miljoonaa matkapuhelinta. Toisella neljänneksellä myynti väheni yli miljoonalla kappaleella 24,1 miljoonaan kappaleeseen. Nokia arvioi viime viikolla maailman matkapuhelinmyynnin kasvaneen 141 miljoonasta kappaleesta toisella neljänneksellä 148 miljoonaan. Näin laskettuna Motorolan osuus markkinoista olisi laskenut noin 18 prosentista 16 prosenttiin ensimmäisen ja toisen neljänneksen välillä. Myös Nokia ilmoitti oman osuutensa markkinoista laskeneen prosenttiyksikön, vaikka yhtiö kasvattikin myyntiään vajaalla miljoonalla puhelimella. Nokian alustava arvio toiselle neljännekselle oli 45,4 miljoonaa myytyä puhelinta ja 31 prosenttia markkinoista.Muiden myynti kasvoiMotorola vaikuttaisi olevan ainoa suuri valmistaja, jonka myynti on laskenut alkuvuodesta. Sony Ericsson kertoi jo aiemmin toimittaneensa kauppoihin 10,4 miljoonaa kännykkää. Ensimmäisellä neljänneksellä yhtiö arvioi menekin olleen 8,8 miljoonaa puhelinta.Samsung puolestaan laski myyneensä 22,1 miljoonaa matkapuhelinta huhti-kesäkuussa ja markkinaosuuden siten nousseen 14-15 prosenttiin ensimmäisen neljänneksen 13 prosentista. Tammi-maaliskuussa yhtiö myi 20 miljoonaa puhelinta. Nokian kokonaismarkkina-arviolla laskettuna Samsungin osuus olisi yhtiön oman arvion mukaisesti hieman alle 15 prosenttia. Viidestä suuresta valmistaja ainoastaan Siemens ei ole julkaisut toisen neljänneksen lukujaan. Huhtikuussa yhtiö kertoi vuoden kolmen ensimmäisen kuukauden aikana saaneensa kaupiteltua 12,8 miljoonaa matkapuhelinta. Kesäkuussa yhtiö lupaili kasvua alkuvuoden lukuihin nähden. Jaakko Kuivalainen\nMotorolan toisen neljänneksen tulos ja liikevaihto ylittivät markkinoiden odotukset kirkkaasti. Nokian kovan kilpailijan matkapuhelinten myynti kasvoi 52 prosenttia. Kurssi nousi tuloksen jälkeen. Lue lisää ›\nMotorolan matkapuhelinyksikön johtaja eroaa\nMotorolan Personal Communications -yksikköä johtajanut Tom Lynch eroaa henkilökohtaisista syistä. Yhtiö tiedotti asiasta osavuosikatsauksen julkistuksen yhteydessä tiistaina. Lue lisää ›


2 yleisiä Nostovammoja, joita Fysioterapeutti näkee usein | SGI Blog\n“olen fysioterapeutti, ja tämä on yleisin virhe, jonka ihmiset tekevät treenatessaan”\n19 heinäkuun, 2021 0\nyleisesti ottaen treenaaminen on hyväksi terveydelle. Mutta urheiluvammojen kanssa työskentelevänä fysioterapeuttina Chad Beauchamp, DPT näkee asioiden toisen puolen: seuraukset siitä, mitä tapahtuu, kun harjoitukset eivät mene suunnitellusti ja johtavat kipuihin ja vammoihin. Yleisin syy hänen näkemiinsä nostovammoihin? Menee liian kovaa painoharjoittelussa.\nBeauchamp kertoo, että hänen toimistoonsa päätyy paljon ihmisiä, jotka yrittävät superhaastavia harjoituksia “the cool Factorille”. “Ihmiset tekevät harjoituksia, jotka vain näyttävät siisteiltä, ja nämä harjoitukset oikeissa olosuhteissa ovat todella hyviä korkean tason yksilölle”, hän sanoo. “Mutta minua ärsyttää se, että ihmisillä ei ole perustaitoja tehdä näitä liikkeitä täydellisessä muodossa.”Jottei satuttaisi itseään, hän korostaa, että on tärkeää edetä treeneissä sen sijaan, että siirryttäisiin nollasta sataan.\ntekemällä liikaa todella voimakkaita liikkeitä-etenkin painoilla—olet altis kaikenlaisille vammoille. Kaksi, että tohtori Beauchamp useimmin näkee huono nostotavat ovat kiertäjäkalvosimen ja alaselän vammoja. “Jos joku on vasta aloittelemassa, eikä hän ole tehnyt paljoa yläpuolisia harjoituksia, niin hän heittää käsipainon yläpuolellemme ja kävelee sen kanssa, se on äärimmäinen rasitus ja rasitus kiertäjäkalvosimelle”, hän sanoo. “Näen tonnin kiertäjäkalvosimen repeämiä olkapäälle tehdyistä painolastiharjoituksista ja myös työntövoimaharjoituksista. Näen myös paljon alaselän vammoja nostamalla raskaita painoja tai tekee korkean toistoja harjoituksen.”\nnämä alaselän vammat, hän sanoo, yleensä tapahtuu, kun jonkun ydin ja lantio eivät ole tarpeeksi vahvoja kannattelemaan nostettavaa painoa. “Ydin ja lanteet ovat perusta sille, että voi tehdä mitä tahansa ylä-ja alapuolella”, hän sanoo. “Jos et pysty tuottamaan tarpeeksi voimaa lantiosta tai ytimestä ja nostat jotain raskasta, kehosi yrittää tuottaa tuota voimaa jossain muualla—olkoonpa se sitten olkapäässä, polvissa tai selässä—ja sitten se hajoaa.”\nparas vetosi painoharjoittelussa? Aloita hitaasti, jatka eteenpäin, äläkä unohda vahvistaa lantiotasi ja keskivartaloasi. “On tärkeää tehdä perustason voimaharjoittelua ja tehdä vain sen tason harjoituksia”, sanoo tri Beauchamp. Sieltä pääset lopulta eteenpäin niihin Instagram—arvoisiin painonnostoharjoituksiin-ilman loukkaantumisia.\njos haluat aloittaa tärkeiden ydinlihastesi treenaamisen, kokeile tätä 6-move ab-keskittynyttä treeniä:\nTrees of Tahoe-The Pines\nparhaat Avioliittolainaukset, jotka muuttavat elämäsi


Kuva-arvoitus | Mielikuva\nKategoria(t): kasvikuvaus, kasvit Avainsana(t): lehdet, pyökki, Tanska, varjot. Lisää kestolinkki kirjanmerkkeihisi.\n3 vastausta artikkeliin: Kuva-arvoitus\n4 toukokuun, 2011 10:03 am\nJaa, pistitpäs vaikean, sillä näyttää pahasti siltä, ettei kuvassa ole kasvia ollenkaan. Varjosta en tiedä mitään, ehkä apila tai onnenapila nelilehtisenä, mutta taustalla kasvaa jotain epäselvää. Jäkälä ei ole kasvi vaan sieni, joten sitä et voi tarkoittaa. Jos pinta on kiveä, niin jokin kivisammal, esim. kivikynsisammal, voisi tulla kysymykseen. Jos pinta on puuta, niin aina vain vaikeammaksi menee. Tämä näin vapunjälkeisessä tunnelmassa pohdittuna 🙂\n4 toukokuun, 2011 10:59 am\nHelpotan sen verran, että kyseinen kasvi on kuvattu Tanskassa. Kuvassa tosiaankin on vain yksi laji ja sen oma varjo.\n5 toukokuun, 2011 5:30 pm\nKuvassa on siis pyökin lehtien varjot pyökin rungolla.


Libanonin oppositio torjui neuvottelukutsun - MTVuutiset.fi\nLibanonin oppositio torjui neuvottelukutsun\nJulkaistu 19.03.2005 12:24 (Päivitetty 21.03.2005 10:51 )\nLibanonin opposition torjumassa kutsussa hallitusrintamaa ja oppositiota kehotetaan aloittamaan viipymättä vuoropuhelu.\nLibanonilainen oppositiojohtaja Walid Jumblatt on torjunut presidentti Emile Lahoudin kutsun aloittaa heti neuvottelut maan poliittisen kuohunnan rauhoittamiseksi. Jumblatt sanoi pitävänsä Syyrian tukemaa tiedustelupalvelua syyllisenä pommi-iskuun viime yönä Beirutissa.\nLahoud vetosi aiemmin päivällä kansallisen vuoropuhelun puolesta ja kutsui Syyriaa vastustavan opposition neuvotteluihin hallitusrintaman kanssa. Presidentti esitti kutsun vain muutama tunti sen jälkeen kun useita ihmisiä oli haavoittunut autopommin räjähdyksessä Beirutissa. Myöhemmin Lahoud perui maan sisäiseen tilanteeseen vedoten osallistumisensa arabimaiden huippukokoukseen, joka alkaa Algeriassa tiistaina.\nAinakin 11 ihmistä haavoittui, kun autopommi räjähti Beirutissa kristittyjen asuttamassa esikaupungissa vähän puolen yön jälkeen. Isku herätti pelkoa väkivallan paluusta Libanoniin lähes 15 vuotta sitten päättyneen verisen sisällissodan jälkeen. Voimakas räjähdys tuhosi läheisen kerrostalon alimmat kerrokset ja vaurioitti kymmeniä autoja. Isku oli vakavin välikohtaus sen jälkeen kun entinen pääministeri Rafik Hariri sai surmansa autopommi-iskussa Beirutissa helmikuussa.\nPresidentin kanslian lähettämässä kutsussa osapuolia kehotettiin aloittamaan viipymättä vuoropuhelu, jotta ajankohtaiset ongelmat voidaan ratkaista Libanonin etujen mukaisesti. Lahoud toivoi, että neuvonpito voitaisiin aloittaa jo tämän päivän kuluessa.\nJumblattin ensireaktio Lahoudin tunnusteluihin oli vaatimus presidentin erosta. Druusijohtaja sanoi, että pommi-iskut maassa voivat jatkua, jos Syyrian tukema presidentti ei väisty vallasta.\n-Jos uutta presidenttiä ei valita - tulevaisuus voi olla epävarma, Jumblatt sanoi kannattajilleen.\nLibanonin armeija on puolestaan varoittanut tukahduttavansa kaikki yritykset ajaa maa sekasortoon.


Poliitikko paljastaa: Näin ryhmäkuria kierretään Vantaalla – "Kun äänestyksen aika oli, minulle tuli vessahätä" | Paikalliset | Vantaan Sanomat\nPuolueidensa valtuustoryhmän puheenjohtajistossa vaikuttavat Maarit Raja-Aho (kok.), Kaj-Ari Lundell (ps.) ja Jussi Särkelä (sd.) pysyivät kuvauksen ajan kurissa ja järjestyksessä. Tiina Örn\nPäätös: Omasta eriävästä kannasta voidaan politiikassa pitää kiinni vaikkapa menemällä vessaan.\n– Ryhmäkuri on ruma sana. Vaalikentillä kysytään, saako siellä valtuustossa päättää itse, vai pitääkö tehdä niin kuin puolue käskee, kertoo kuntapolitiikan konkari, valtuutettu Jussi Särkelä (sd).\nKokoomusvaltuutettu Maarit Raja-Aho komppaa.\n– Onhan ryhmäkurilla vähän negatiivinen kaiku. Sitä on jopa demonisoitu. Ehkä se on se kuri-sana siinä.\nVaikka sanalla olisi huono kaiku, politiikan tutkija Emilia Peltosen mukaan ryhmäkuria tarvitaan. Hän muistuttaa puolueiden olevan ryhmittymiä, jotka ajavat tiettyjä asioita.\n– Päätöksenteossa ei ajeta yksittäisen poliitikon asiaa. Joukkovoima hapertuu, jos ryhmäkurista livetään jatkuvasti, Helsingin yliopistossa työskentelevä Peltonen sanoo.\nRaja-Aho korostaa ryhmäkurin tuovan puolueen toimintaan ennustettavuutta.\nMeillä ei ole vahtikoiria tai politrukkeja.\nKaj-Ari Lundell (ps.)\n– Jos muut puolueet eivät voi enää luottaa puolueen linjaan, vaikutusmahdollisuudet pienenevät, Raja-Aho kuvaa.\nMutta miten on Vantaalla, päättääkö puolue, vai onko yksittäisellä valtuutetulla vapaus toimia toisin kuin ryhmänsä?\nSärkelä vastaa kuten vaalikentillä:\n– Ryhmäkuria tarvitaan, jotta puolueet säilyttävät uskottavuutensa ja luotettavuutensa. Se ei kuitenkaan tarkoita, etteikö poliitikko saisi koskaan livetä rivistä.\n– Jos poliitikko jatkuvasti on eri mieltä puolueensa kanssa, herää kysymys, onko hän oikeassa puolueessa. Onko hän sisäistänyt puolueensa arvot? pohtii Särkelä.\nRaja- A ho kertoo kokoomuksen valtuustoryhmässä käytävän päätöksistä paljon keskustelua.\n– Eriävät mielipiteet on tärkeä tuoda ilmi puolueen sisäisissä keskusteluissa. Se ei ainakaan ole kovin suotavaa, että yksittäisen valtuutetun eriävä kanta tulee yllätyksenä vaikkapa äänestyksessä.\nVantaan ratikka on hajottanut kokoomuksen rivejä. Asiasta ollaan Raja-Ahon mukaan keskusteltu jo ennen suunnittelupäätöstä.\nPerussuomalaisten ryhmän kuria kommentoi valtuutettu Kaj-Ari Lundell.\n– Meillä ei ole vahtikoiria tai politrukkeja. Meillä luotetaan yksittäisen valtuutetun ajattelukykyyn.\nLundell kuitenkin myöntää, että joskus ryhmän kanta on kiveen hakattu.\n– Isoissa kysymyksissä muiden puolueiden kanssa neuvotteluissa ilmaisemamme linja pitää. Kuluvalla valtuustokaudella isoja kysymyksiä ovat Vantin ja ratikan kohtalot.\nVihreä valtuutettu Maija Rautavaara toteaa, ettei vihreiden valtuustoryhmässä ole ryhmäkuria.\n– Eriävät kannat sallitaan, mutta on tärkeää pitää puheenjohtajisto ja neuvottelijat niistä kartalla.\nRautavaara lisää, että ryhmän yhtenevä kanta ja mielipide helpottaa yhteistyötä.\n– Se myös antaa äänestäjille ja politiikan seuraajille selkeämmän kuvan puolueen politiikasta. Suurissa asioissa eriävät kannat puolueen sisällä aiheuttavat helposti sekaannusta ja hämmennystä.\nRyhmäkurilla on Rautavaaran mukaan kiistattomat huonot puolensa.\n– Eriävien mielipiteiden rajaamisella pelkän ryhmäkurin perusteella saatetaan rajata valtuutetun mahdollisuutta toimia omien arvojensa mukaisesti.\nDemariryhmässä eri mielipiteistä keskustellaan ja yksittäiselle edustajalle voidaan antaa erivapaus poiketa ryhmän päätöksestä.\n– Muistan itse tilanteen, kun valtuustossa äänestettiin joukkoliikenneratkaisusta, josta ei mielestäni ollut vielä riittävästi tietoa, jotta olisin voinut sitoutua ryhmäni päätökseen. Kun äänestyksen aika oli, minulle tuli vessahätä, kuvailee Särkelä yhtä mahdollista toimintatapaa.\nHänen mukaansa ryhmän päätöstä vastaan äänestetään tyypillisesti tilanteissa, joissa päätetään yksittäiselle alueelle merkittävästä kaavasta.\n– Valtuutettu on voinut luvata äänestäjilleen, ettei hyväksy jonkin alueen kaavoittamista rakentamiseen. Sellainen lipeäminen usein hyväksytään ryhmässä. Ymmärretään, että valtuutettu on uskollinen äänestäjilleen.\nEriävät kannat saavat enemmän näkyvyyttä\nOnko ryhmäkurista lipeämisessä tapahtunut politikassa viime aikoina muutosta? Politiikan tutkija Emilia Peltonen vastaa, ettei puolueissa ole tänä päivänä välttämättä eri kantoja aiempaa enemmän, mutta ne saavat nykyään enemmän näkyvyyttä.\n– Lipeämisiä on aina tapahtunut, mutta nyt näkyvyyden ottaminen yhden poliitikon omalle toiminnalle on sosiaalisen median vuoksi helpompaa. Omaa eriävää mielipidettä varmasti siksi myös tuodaan ilmi aiempaa herkemmin.


Vuokrataan kerrostalo Kaksio - Helsinki Etu-Töölö Museokatu 9 C\n2H+K+KPH+Erillinen WC+E ..., kerrostalo, 1 590 €/kk, 71 m²\nvuokrahuoneisto, Helsinki, Etu-Töölö, Museokatu 9 C\nAvara ja valoisa koti Töölön sydämessä heti vapaana vuokrattavaksi!\nKoti sijaitsee ylimmässä kerroksessa, joka tuo omaa rauhaa asumiseen. Kodissa järkevä pohjaratkaisu ja neliöt käytetty fiksusti. Isot erilliset huoneet ja avara eteinen. Asunnon valon määrä on pyritty maksoimoimaan ja tätä myöten isojen ikkunoiden ansiosta kotiin pursuaa valoa sisään. Tunnelmallisessa kodissa yli 3metrin huonekorkeus. Eteisestä käynti makuuhuoneeseen, keittiöön ja olohuoneeseen, sekä kylpyhuoneeseen. Eteisen kaapeissa hyvin säilytystilaa.\nOlohuone ja keittiö sijaitsevat läpitalon huoneiston toisessa päädyssä. Keittiöstä löydät astianpesukoneen ja paljon säilytystilaa. Keittiön katto on juuri entisöity. Kompaktissa kylpyhuoneessa on tila otettu järkevästi haltuun. Kylpyhuoneesta löydät pesukoneen ja pesukoneliitännän, sekä lattialämmityksen. Kylpyhuoneen vieressä erillinen WC.\nRauhallinen ja arvostettu taloyhtiö, johon on kaikki suuremmat remontit on toteutettu. Koti sopii täten hyvin pitkäaikaista asuntoa etsivälle.\nAsunnon yhteydessä erittäin hyvät julkisen liikenteen kulkuyhteydet. Raitiovaunupysäkit kävelymatkan päässä. Päivittäistavarakaupat noin 100 metrin etäisyydellä asunnosta. Kaikki Töölön ja Kampin monipuoliset palvelut käytössäsi. Kävelymatkan päässä myös paljon erilaisia ravintoloita ja kivijalkaliikkeitä. Eduskuntatalo alle 500m päässä asunnolta.\nKoti on heti vapaa vuokrattavaksi! Ota yhteyttä jo tänään ja sovi esittely.\nLue myös Töölön alue-esittely blogistamme -> https://www.vuokravaltti.fi/blogi/alue-esittely-toolo/\nMuseokatu 9 C, 00100 HELSINKI\nEnsimmäinen mahdollinen irtisanomisajan ajankohta on 11 kuukauden kuluttua vuokrasuhteen alkamisesta. Tämän jälkeen irtisanomisajan alkamispäivä on irtisanomiskuukauden viimeinen päivä. Lemmikkieläimet sopimuksen mukaan. Vuokrasopimus: Ensimmäinen mahdollinen irtisanomisajan ajankohta on 11 kuukauden kuluttua vuokrasuhteen alkamisesta. Tämän jälkeen irtisanomisajan alkamispäivä on irtisanomiskuukauden viimeinen päivä.\nVuokravakuus: 2kk vuokra. Vesi- ja jätevesimaksu: sisältyy vuokraan.\nPesutilojen kuvaus: Rättipatteri.\nRakennusmateriaali(t): tiili. Olohuoneen lattiamateriaali: lauta. Olohuoneen seinämateriaali: maalattu. Makuuhuoneen lattiamateriaali: lauta. Makuuhuoneen seinämateriaali: maalattu. WC:n lattiamateriaali: laatta. WC:n seinämateriaali: kaakeli.\nLattiamateriaali: parketti. Seinämateriaali: maalattu. Varustus: Mäntyparketti.\nTaloyhtiön käyttöönottovuosi: 1913.